

Luottamushenkilöiden palkkiosääntö

Raision seudun koulutuskuntayhtymä  
Yhtymähallitus 10.4.2025

Yhtymävaltuusto 13.5.2025

[1. Soveltamisala 3](#_Toc193884425)

[2. Kokouspalkkio 3](#_Toc193884426)

[3. Samana päivänä pidetyt kokoukset 3](#_Toc193884427)

[4. Vuosipalkkiot 4](#_Toc193884428)

[5. Toimituspalkkiot 4](#_Toc193884429)

[6. Korvaus ansionmenetyksestä, sijaisen palkkaamiskustannuksista ja lastenhoidon järjestämiskustannuksista 4](#_Toc193884430)

[7. Matkakustannusten korvaus 5](#_Toc193884431)

[8. Palkkioiden maksaminen 5](#_Toc193884432)

[9. Vaatimusten esittäminen 5](#_Toc193884433)

[10. Muut kuntayhtymän luottamustehtävät 5](#_Toc193884434)

[11. Kokouspalkkioiden tarkastaminen 5](#_Toc193884435)

[12. Voimassaolo 5](#_Toc193884436)

1. Soveltamisala

Kuntayhtymän luottamushenkilöille suoritetaan palkkiota luottamustoimen hoitamisesta ja korvausta ansionmenetyksestä sekä kustannuksista, joita luottamustoimen vuoksi aiheutuu sijaisen palkkaamisesta, lastenhoidon järjestämisestä tai muusta vastaavasta syystä, sekä matkakustannusten korvausta ja päivärahaa tämän palkkiosäännön mukaan.

1. Kokouspalkkio

Kuntayhtymän toimielinten kokouksista suoritetaan seuraavat kokouspalkkiot:

Yhtymävaltuuston jäsenten kokouspalkkio ~~80~~ 90 euroa/kokous.

Tarkastuslautakunnan jäsenten kokouspalkkio ~~80~~ 90 euroa/kokous.

Yhtymähallituksen jäsenten kokouspalkkio ~~80~~ 90 euroa/kokous.

Em. toimielinten puheenjohtajalle maksetaan kokouspalkkio 50 % korotettuna.

Hallituksen asettamat toimikunnat, ammattiosaamisen näyttöjen lakisääteisiä tehtäviä hoitava toimielin, opiskeluoikeuden peruuttamisesta ja palauttamisesta sekä määräaikaisesta erottamisesta päättävä monijäseninen toimielin sekä ammatilliset neuvottelukunnat 60 euroa/kokous. Puheenjohtajalle maksetaan kokouspalkkio 50 % korotettuna.

Yli kolme tuntia kestävästä kokouksesta suoritetaan 2 §:ssä mainitun kokouspalkkion lisäksi 50 % sanotun kokouspalkkion määrästä jokaista kolmen tunnin jälkeen alkavaa tuntia kohden ei kuitenkaan enää kokouksen kestettyä yli kuusi tuntia.

Valtuuston puheenjohtajalle ja varapuheenjohtajalle suoritetaan osallistumisesta hallituksen ja sen jaoston kokouksiin sama palkkio kuin hallituksen jäsenelle.

Hallituksen puheenjohtajalle ja hallituksen määräyksestä lautakunnan tai toimielimen kokoukseen osallistuvalle hallituksen muulle jäsenelle suoritetaan sama palkkio kuin asianomaisen toimielimen jäsenelle.

Kuntayhtymän viranhaltijalle/työntekijälle maksetaan 60 euron kokouspalkkio, mikäli hän osallistuu toimielimen kokoukseen kuntayhtymän toimivaltaisen viranomaisen määräämänä muulloin kuin varsinaisena työaikanaan vähintään puolen tunnin ajan tai niin, että kokous alkaa vähintään kaksi tuntia hänen varsinaisen työaikansa päättymisen jälkeen. Kokouspalkkiota ei makseta viranhaltijalle/työntekijälle, joka saa kokouksen ajalta lisä-, yli-, ilta-, yö- tai sunnuntaityökorvauksen tai eri palkkion kokouksessa suoritettavasta tehtävästä.

1. Samana päivänä pidetyt kokoukset

Jos toimielin pitää samana kalenterivuorokautena useamman kuin yhden kokouksen tai jäljempänä 5 §:ssä mainitun toimituksen katsotaan ne kokouspalkkiota laskettaessa yhdeksi kokoukseksi, ellei kokousten välinen aika ole yli kaksi tuntia.

1. Vuosipalkkiot

Kokousten ulkopuolella hoidetuista luottamustehtävistä luottamushenkilöille maksetaan kokouspalkkioiden lisäksi vuosipalkkiota seuraavasti:

1. Valtuuston puheenjohtaja ~~1.000~~ 1.100 €

2. Hallituksen puheenjohtaja ~~2.500~~ 2.600 €

3. Tarkastuslautakunnan puheenjohtaja ~~500~~ 600 €

Mikäli saman kalenterivuoden aikana sellaista luottamustehtävää, josta tämän pykälän nojalla maksetaan vuosipalkkiota, hoitaa kaksi tai useampi luottamushenkilö, kullakin heistä on oikeus saada luottamustoimen hoitoaikaansa vastaava suhteellinen osuus vuosipalkkiosta.

Mikäli tässä pykälässä mainittu puheenjohtaja on estynyt hoitamasta tehtäviään, lakkaa hänen oikeutensa vuosipalkkioon, kun este on jatkunut yhtäjaksoisesti kuukauden. Tästä alkaen suoritetaan varapuheenjohtajalle suhteellinen osa vuosipalkkiosta.

1. Toimituspalkkiot

Katselmuksesta, neuvottelusta tai muusta toimituksesta, johon toimielimen jäsen osallistuu toimielimen päätöksen perusteella ja josta laaditaan pöytäkirja tai muistio, suoritetaan asianomaisen toimielimen jäsenen kokouspalkkiota vastaavan suuruinen toimituspalkkio.

1. Korvaus ansionmenetyksestä, sijaisen palkkaamiskustannuksista ja lastenhoidon järjestämiskustannuksista

Luottamushenkilölle suoritetaan korvausta ansionmenetyksestä samoin kuin kustannuksista, joita luottamustoimen vuoksi aiheutuu sijaisen palkkaamisesta, lastenhoidon järjestämisestä tai muusta vastaavasta syystä, kultakin alkavalta tunnilta, ei kuitenkaan enemmältä kuin kahdeksalta tunnilta kalenterivuorokaudessa. Korvauksen enimmäismäärä on 17 euroa tunnilta.

Saadakseen korvausta ansionmenetyksestä luottamushenkilön tulee esittää työnantajan todistus, josta käy ilmi että luottamustoimen hoitamiseen käytetty aika olisi ollut hänen työaikaansa ja että hänelle ei makseta siltä ajalta palkkaa. Todistuksesta on myös käytävä ilmi ansionmenetyksen määrä.

Luottamushenkilön, joka tekee ansio- tai muuta työtä olematta työsuhteessa taikka virka- tai muussa julkisoikeudellisessa toimisuhteessa, tulee esittää kirjallisesti riittävä selvitys ansionmenetyksestään. Mikäli hakemuksessa ei ole mainittu työaikaa, työajaksi katsotaan aika klo 8.00–16.00.

Korvaus maksetaan enintään toimielimen kokouskutsuun merkityn kokouksen alkamisajan ja pöytäkirjaan merkityn päättymisajan väliseltä ajalta lisättynä matka-ajalla, joka luottamushenkilöllä on kulunut kotoaan tai työpaikaltaan kokouspaikalle ja takaisin, kuitenkin vain todelliselta työajalta.

Sellaisista luottamushenkilöille järjestettävistä tapahtumista, joihin ei liity toimielimen kokousta ei makseta tämän pykälän mukaista korvausta.

1. Matkakustannusten korvaus

Yhtymävaltuuston, yhtymähallituksen, tarkastuslautakunnan ja rakennustoimikunnan kokousmatkoista suoritetaan matkakustannusten korvausta kunnallisen yleisen virkaehtosopimuksen määräysten mukaisesti.

1. Palkkioiden maksaminen

Tässä säännössä mainitut palkkiot maksetaan puolivuosittain, jollei yhtymähallitus toisin päätä.

1. Vaatimusten esittäminen

Ansionmenetyksen ja kustannusten korvaamista koskeva vaatimus on, mikäli mahdollista, esitettävä kuuden kuukauden kuluessa sille henkilölle, jolle voimassa olevien määräysten mukaan laskun hyväksyminen kuuluu.

Jos ansionmenetyksen ja kustannusten korvaamista koskevaa vaatimusta ei ole esitetty edellä mainitulle viranhaltijalle sitä seuraavan kalenterivuoden kuluessa, jona oikeus korvauksiin on syntynyt, on oikeus niihin menetetty.

1. Muut kuntayhtymän luottamustehtävät

Sellaisesta luottamustehtävän palkkiosta, jota tässä säännössä ei mainita, tekee päätöksen yhtymähallitus.

1. Kokouspalkkioiden tarkastaminen

Kokouspalkkiot tarkistetaan valtuustokausittain ennen seuraavan valtuuston alkua.

1. Voimassaolo

Tämä sääntö astuu voimaan 1.8.2025 alkaen.